open-index/open-wikipedia-markdown huggingface dataset:
ניל פרייזר

**ניל אנדרו פרייזר** (באנגלית: **Neale Andrew Fraser**; 3 באוקטובר 1933 – 2 בדצמבר 2024) היה טניסאי אוסטרלי. הוא זכה במקום ראשון בתחרויות גברים באליפות וימבלדון ובאליפות ארצות הברית הפתוחה בטניס ובסך הכול זכה ב-19 ניצחונות בתחרויות גראנד סלאם. הוא היה הטניסאי האחרון שהצליח להשיג "כתר משולש" (זכייה בתחרות יחידים, זוגות וזוגות מעורבים באותה תחרות). הוא עשה זאת באליפות ארצות הברית הפתוחה בשנים 1959 ו-1960.

## ביוגרפיה
ניל פרייזר נולד במלבורן למשפחה של משפטן ופוליטיקאי. הוא התחיל לשחק טניס בגיל צעיר.

בשנת 1952 פרייזר החל לשחק בתחרויות גדולות. באליפות אוסטרליה הפתוחה הוא הודח בסיבוב השלישי בתחרות הגברים. בהמשך הוא הגיע לגמר בתחרות הגברים באליפויות 1957, 1958 ו-1959. בתחרויות זוגות גברים פרייזר ניצח בשנים 1957, 1958 ו-1962. בתחרויות זוגות מעורבים הוא ניצח בשנת 1956.

באליפות צרפת הפתוחה 1951 פרייזר לא הצליח לעלות מעל לחצי הגמר בתחרויות גברים. בתחרויות זוגות גברים הוא ניצח בשנת 1958, 1960 ו-1962.

באליפות וימבלדון 1952 הוא הודח בשלבים המוקדמים. הוא ניצח בשנים 1960 ו-1958 הפסיד בגמר. הוא ניצח בתחרות זוגות גברים ב-1959 ו-1961. בשנת 1962 הוא ניצח בתחרות זוגות מעורבים.

באליפות ארצות הברית הפתוחה פרייזר הגיע להישגים מרשימים. בשנים 1959 ו-1960 הוא ניצח בתחרויות הגברים, זוגות גברים וזוגות מעורבים. הוא הטניסאי האחרון (נכון לשנת 2024) שהגיע להישג זה. בנוסף לכך הוא ניצח בתחרות זוגות גברים בשנת 1957 ובזוגות מעורבים בשנת 1958.

בתחרויות זוגות גברים פרייזר הגיע ל"גרנאד סלאם" (ניצחון בכול 4 תחרויות גדולות).

פרייזר היה חבר נבחרת גביע דייוויס של אוסטרליה וזכה עם הנבחרת בתואר 4 פעמים. בשנת 1970 הוא מונה לקפטן הנבחרת וכיהן בתפקיד עד לשנת 1994.

בניגוד לטניסאים אחרים פרייזר לא עבר לקריירה מקצועית. הוא שיחק עד לתחילת שנות ה-70 של המאה ה-20.

בשנת 1974 פרייזר התקבל למסדר האימפריה הבריטית ובשנת 1988 למסדר אוסטרליה.

פרייזר נפטר ב-2 בדצמבר 2024.

## הישגים

## קישורים חיצוניים

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מסדר אוסטרליה: מפקדים
קטגוריה:חברים במסדר האימפריה הבריטית
קטגוריה:אוסטרלים שנולדו ב-1933
קטגוריה:אוסטרלים שנפטרו ב-2024
ג'ייקוב יוסט

**ג'ייקוב יוסט** (באנגלית: **Jacob Yost**; 1 באפריל 1853 – 25 בינואר 1933) היה פוליטיקאי אמריקאי שכיהן כראש עיריית סטאונטון, וכן ייצג פעמיים את עמק שננדואה, וירג'יניה בבית הנבחרים של ארצות הברית, בשנים 1887–1889 ו-1897–1899.

## ביוגרפיה
### ראשית חייו ומשפחתו
יוסט נולד בסטאונטון, וירג'יניה ב-1 באפריל 1853 למייג'ור סמואל מקפירסון יוסט ואשתו הנרייטה קושינג יוסט. אביו הפך לסוכן לענייני האינדיאנים עבור ניו מקסיקו ב-1857, ולמייג'ור בצבא הקונפדרציה (CSA) במהלך מלחמת האזרחים האמריקנית. סניפים של משפחת יוסט היו פעילים במחוזות שננדואה ורוקינגהאם. בן דוד היה גנרל הקונפדרציה ג'ון ר. ג'ונס (בנה של אחותו של סמואל הרייט יוסט).

לאחר שאמו נפטרה בהיותו תינוק, ג'ייקוב יוסט הצעיר גודל על ידי סבתו קייט ד. יוסט, דודתו מרי ובן דודו סמואל ו. פ. יוסט. הוא למד בבתי הספר הציבוריים ובאקדמיית מוסי קריק של ג'דידיה הוצ'קיס במחוז אוגוסטה, שם למד על קרטוגרפיה וכרייה. לאחר מלחמת האזרחים האמריקנית, אביו סמואל מ. יוסט התגורר עם משפחתו (כולל אשתו השנייה, קתרין) בלינוויל, מחוז רוקינגהאם, וירג'יניה.

ג'ייקוב יוסט התחתן עם מרי ס. יאנג יוסט ב-13 בינואר 1881. נולדה להם בת מרי ב-1882 שהפכה למורה בסטאונטון, ובן מריל סי יוסט (נ' 1900) ששרד עד לבגרות.

### קריירה
יוסט למד את מקצוע הדפוס מאביו ובשנת 1875 רכש את ה-*Valley Virginian*. המפעל המשפחתי הוציא גם ספרים שונים. הוא גם עסק בהנדסה אזרחית הכוללת ברזל ופחם (תעשיות מסורתיות במחוז רוקינגהאם).

על אף שאביו סמואל השתתף בוועידה הרפובליקנית הלאומית של 1880 ושימש כמנהל הדואר של סטאונטון תחת הנשיאים גרנט, הייז, ארתור, הריסון ומקינלי, ג'ייקוב יוסט נכשל בניסיונו להיבחר כמועמד רפובליקני ב-1884 לקונגרס ה-49.

הבוחרים בסטאונטון בחרו בו לראש העיר במאי 1886 והוא כיהן בתפקיד עד ינואר 1887, אז התפטר, לאחר שנבחר לקונגרס. הוא נבחר כרפובליקני לקונגרס ה-50, וכיהן מ-4 במרץ 1887 עד 3 במרץ 1889, אך נכשל בניסיונו להיבחר מחדש ב-1888 לקונגרס ה-51. שנים מאוחר יותר, הוא נבחר לקונגרס ה-55, וכיהן מ-4 במרץ 1897 עד 3 במרץ 1899, אך הוא סירב להיות מועמד לבחירה מחדש ב-1898.

### אחרית חייו ומותו
לאחר שעזב את הקונגרס, עסק יוסט בניהול ופיתוח של אדמות עפרות ברזל ופחם. הוא עבר לפאלו אלטו, קליפורניה ב-1925 וחי שם בפנסיה עד מותו ב-25 בינואר 1933. גופתו הוחזרה לסטאונטון לקבורה בבית הקברות ההיסטורי ת'ורנרוז.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:ראשי עיריות בווירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1853
קטגוריה:אמריקאים שנפטרו ב-1933
בראשית (שיר של אהוד מנור)

"**בראשית**" הוא שיר שכתב אהוד מנור, הלחין צביקה נוי, עיבד קובי אשרת וידוע בביצועו של גבי שושן. בקולות הרקע בשיר השתתפו חיים אלגרנטי (האריות), צביקה פיק ועוזי פוקס. השיר נכלל באלבום הסולו הראשון של גבי שושן, "נער שחור עיניים", ולחנו מבוסס על שיר בשם "תנו ללכת", שהקליט זמר בשם אבי אביבי.

## רקע
בשנת 1965 נוסדה להקת "המטרונומס" שנחשבה לאחת מלהקות הפאנק והסול הראשונות בישראל וידעה לאורך שנותיה לא מעט גלגולים וחילופי נגנים.
בשנת 1970 הלחין מתופף הלהקה צביקה נוי, שיר שלא היו לו עדיין מילים או שם והלהקה נהגה לנגנו ולשלבו בהופעות. לאחת ההופעות במועדון "המטרונומס", מועדונה של הלהקה בתל אביב, הזדמן חברו של נוי, גבי שושן, שניגן אף הוא יחד עם נוי בהרכבים משותפים בהם "הכוכבים הכחולים", "הכוכבים החדשים" ו"השוקולדה".
שושן, ששמע את המנגינה שנוי הלחין וביצעה "המטרונומס", הצטרף בספונטניות לחגיגה ושר בג'יבריש את מנגינתו של נוי. באותה שנה, התיידד נוי עם אבי (אבישי) אביבי, שחקן וזמר ולימים מעצב אומנותי משפיע בישראל.
אביבי התלהב מהמנגינה ורצה להקליט את השיר בליווי חבריו, חברי להקת "המטרונומס". הוא פנה לבת הזוג שלו, רינה רימון, שתכתוב טקסט ברוח "ילדי הפרחים", מרדנות וכמיהה לחופש ושוויון. השיר, עם לחנו של נוי, מילותיה של רינה רימון ועיבודו של דני פיטשון, הוקלט בשלהי 1972 במועדון ה"בר-ברים" בתל אביב בצורה עצמאית על ידי אבי אביבי כסולן ולהקת "המטרונומס" כלהקת ליווי ושוגר לרדיו. גרסה זו נחלה כישלון צורם.
בתחילת 1973 אהוד מנור הגיע לאחת החזרות של 'המטרונומס', ושמע מספר לחנים, בהם 'תנו ללכת'. מנור התלהב מהמנגינה ושושן ביקש ממנו לכתוב ללחן מילים חדשות. השיר נכלל באלבום הסולו הראשון של גבי שושן, "נער שחור עיניים" מ-1973.

### במצעדי הפזמונים
השיר צעד במצעדי הפזמונים השבועיים של הגל הקל 12 שבועות, מ־12.2.1973 עד 21.5.1973. ב־2.4.1973 הגיע למקום הראשון במצעד, ושהה שם שבועיים. במצעד השנתי תשל"ג (1973) של התחנה דורג השיר במקום ה־14.
### גרסאות כיסוי
* אורי פיינמן הקליט גרסה בעיבוד חדש לשיר באלבומו "אהבה מחודשת" משנת 1993.
* שרון עזריה ביצעה את השיר באלבומה "עכשיו זה הזמן" משנת 2003.
* אבי קושניר ביצע את השיר בשנת 2008, במסגרת הפרויקט מוזיקלי עבודה עברית, הכולל גרסאות כיסוי לשירים ישראליים.
* גבי שושן הוציא גרסה מחודשת לשיר בשנת 2011, יחד עם מספר מלהיטיו.
* ניב דמירל ביצע את השיר ב-2014 בעונה השלישית של תוכנית המציאות The Voice ישראל.
* המוזיקאי שחר כהן הוציא גרסת כיסוי לשיר בשנת 2016 לזכרו של גבי שושן.
* בשנת 2017, ביצעו את השיר בנימין דנישמן ועמי נגר במסגרת דו-קרב בעונה הרביעית של תוכנית המציאות The Voice ישראל.
* בשנת 2019 ביצעה את השיר ענת בן-חמו בעיבוד והפקה מוזיקלית של תומר בירן.
* בספטמבר 2020, הקליטו הזמרות דיקלה וזהבה בן, גרסה מחודשת לשיר במיזם המוזיקלי **[[צו השעה]]**, שבמסגרתו ביצעו אמנים ישראלים גרסאות כיסוי לשירים שונים. הפרויקט יצא בשלושה חלקים דמויי צוי זימון צבאיים על ידי חברת התקליטים "נענע דיסק".

## קישורים חיצוניים
* '''בראשית''', באתר הספרייה הלאומית
* ['''בראשית'''](https://pizmonet.co.il/wiki/בראשית_(גבי_שושן)), באתר פזמונט
* '''בראשית''', באתר שירונט
* אקורדים לשיר '''בראשית''', באתר Tab4u
* 
* גבי שושן – נער שחור עיניים (1973), באתר סטריאו ומונו

## הערות שוליים

קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירי גבי שושן
פוטנציאל יוקאווה

בפיזיקה של חלקיקים, אטומית ושל חומר מעובה, **פוטנציאל יוקאווה** (ידוע גם כ פוטנציאל חשמלי מוקרן) נקרא על שם הפיזיקאי היפני הידקי יוקאווה . הפוטנציאל הוא מהצורה:

: V_\text{Yukawa}(r)= -g^2\frac{e^{-\alpha m r}}{r},

כאשר g הוא קבוע סקיילינג של גודל הפוטנציאל,  הוא מסת החלקיק,  הוא המרחק הרדיאלי בין מקור הכוח לחלקיק, ו-  הוא קבוע סקיילינג נוסף. r \approx \tfrac{1}{\alpha m} הוא סדר גודל של הגדלים ביחס אחד לשני. הפוטנציאל גדל באופן מונוטוני ב-  והוא שלילי, מה שמרמז שהכוח הוא כוח מושך.

פוטנציאל חשמלי הוא דוגמה לפוטנציאל יוקאווה בתנאי שהגורם e^{-\alpha mr} שווה ל-1.

## קשר לפוטנציאל של קולומב
ממוזער| '''איור 1:''' השוואה של פוטנציאל יוקאווה כאשר <math>g = 1</math> בערכים שונים עבור  .
ממוזער| '''איור 2:''' השוואה "ארוכת טווח" של נקודות החוזק של יוקאווה וקולומב, שבהן <math>g = 1</math> .
אם לחלקיק אין מסה (כלומר,  ), אזי פוטנציאל היוקאווה מצטמצם לפוטנציאל קולומב, ונאמר שהטווח הוא אינסופי. למעשה, יש לנו:

: m=0 \Rightarrow e^{-\alpha m r}= e^0 = 1.

כתוצאה מכך, המשוואה

: V_{\text{Yukawa}}(r)= -g^2 \;\frac{e^{-\alpha mr}}{r}

מפשט לצורת הפוטנציאל של קולומב

: V_{\text{Coulomb}}(r)= -g^2 \;\frac{1}{r}.

שבו אנו מגדירים את קבוע קנה המידה להיות:

: g^2 = \frac{q_1 q_2}{4 \pi \varepsilon_0}

## ראו גם
* אינטראקציה של יוקאווה
* משוואת פויסון מוקרנת
* פוטנציאל בסל

## הערות שוליים

## ביבליוגרפיה
* 

קטגוריה:פיזיקה
בידוד דיפלומטי

**בידוד דיפלומטי** או **בידוד בין-לאומי** הוא עונש שמטילה הקהילה הבין-לאומית או קבוצה גדולה של מדינות, כמו האומות המאוחדות, כלפי אומה, ממשלה או קבוצת אנשים. המונח יכול להתייחס גם למצב בו מדינה נמצאת, לאחר שנודתה על ידי הקהילה הבין-לאומית של מדינות או קבוצת מדינות גדולה יותר.

הגורמים שנלקחים בחשבון בהתייחסות לקבוצת המדינות הגדולה יותר משקללים יציבות כלכלית, פוליטית ותרבותית, אך מכיוון שהסדר העולמי משתנה ללא הרף עם עלייתן של מדינות מתפתחות, קבוצה כזו עשויה להשתנות.

## הגדרה
בידוד בין-לאומי הוא לעיתים קרובות תוצאה של עיצומים בין-לאומיים נגד מדינה ספציפית (או קבוצת מדינות), אך הוא עשוי להיות גם תוצאה של מדיניות בדלנית של המדינה המדוברת. לדוגמה, לוב תחת שלטון קדאפי, הגיעה למצב של בידוד בין-לאומי לאחר עשורים של עימות עם המערב והמדיניות הביקורתית שלה כלפי ממשלות ערביות אחרות.

מונחים או מושגים מסוימים המוכרים באופן נרחב, כמו "מדינה מוקצה" (Pariah State), נטבעו כדי להתייחס למדינות שבודדו את עצמן בין-לאומית או בודדו על ידי קבוצות גדולות של מדינות. המאפיינים של מדינה כזו הם "בידוד דיפלומטי מסוכן, היעדר תמיכה ביטחונית אמינה או עוגנים פוליטיים בתוך מבני ברית של מעצמות גדולות, ו... [היותן] מטרות של גינוי וביקורת אובססיביים ובלתי פוסקים בפורומים בין-לאומיים כמו האומות המאוחדות".

## היסטוריה
בידוד בין-לאומי, המוגדר כהדרה של מדינה או קבוצה מהקהילה הבין-לאומית, יכול לנבוע מסנקציות בין-לאומיות או ממדיניות בדלנית עצמית. לבידוד זה השלכות מרחיקות לכת, כפי שניתן לראות במקרים היסטוריים ועכשוויים כאחד.
***מלחמת האזרחים בספרד:** הסכם אי–ההתערבות  שנחתם ב-1936 בין צרפת, בריטניה, גרמניה הנאצית, ברית המועצות ואיטליה, הותיר את הרפובליקה הספרדית במצב של בידוד בין-לאומי קיצוני. אמברגו כלכלי דה-פקטו, לצד סגירת הגבולות הימיים והיבשתיים, מנעו סיוע חיוני מהרפובליקה, ותרמו לניצחון כוחות המורדים. מקרה זה מדגיש כיצד בידוד, אף כשהוא מוצג כנייטרליות, עלול לשרת אינטרסים של גורמים עוינים.
***דרום אפריקה בתקופת האפרטהייד:** משטר האפרטהייד בדרום אפריקה סבל מבידוד בין-לאומי נרחב. בעוד שבמקרים רבים בידוד מוביל לעוני, האליטה בדרום אפריקה הצליחה לשמור על מעמדה ועושרה, בעוד שהשכבות החלשות ביותר סבלו מההשלכות.
***מיאנמר:** שלטון צבאי נוקשה הוביל לבידוד בין-לאומי של מיאנמר, ולמערכת בריאות רעועה, חרף שפע משאבים טבעיים.
***לוב וסוריה:** במהלך ההתקוממויות בלוב (2011) ובסוריה (2011–2012), לחץ בין-לאומי ובידוד תרמו להפלתם של מועמר קדאפי ובשאר אל-אסד.
***ונצואלה:** משטרו של ניקולס מדורו בוונצואלה חווה בידוד בין-לאומי גובר עקב התערערות הדמוקרטיה במדינה.
***רוסיה:** פלישת רוסיה לאוקראינה ב-2022 הובילה לבידוד בין-לאומי חריף, הכולל סנקציות כלכליות, גירוש ממועצת אירופה וחרם נרחב.

## הערות שוליים

קטגוריה:דיפלומטיה
קטגוריה:יחסים בין-לאומיים
גרגורי אנדרסון

**גרגורי "גרג" אנדרסון** (באנגלית: **Gregory "Greg" K. Anderson**) הוא קצין בדרגת לוטננט גנרל בצבא ארצות הברית המכהן כמפקד הקורפוס המוטס ה-18.

## ביוגרפיה
אנדרסון גדל בסן חוזה שבקליפורניה. ב-1991 סיים תואר ראשון בהיסטוריה מהאקדמיה הצבאית של ארצות הברית והתגייס לצבא. הוא שירת בתפקידי קצונה בדיווזיית החי"ר השביעית, בדיוויזיה המשוריינת הראשונה, ובפיקוד המבצעים המיוחדים. הוא שירת בהאיטי, פנמה, אפגניסטן, מדינות הבלקן, עיראק, בוסניה ומזרח אירופה.

פיקד על גדוד בפיקוד הסייבר ועל הגדוד השני ברגימנט החי"ר 87 שהוצב תחת הדיוויזיה ההררית העשירית באפגניסטן, בשנים 2012 עד 2014 פיקד על הגדוד השני של רגימנט הריינג'רס ה-75 עימו הוצב באפגניסטן. בשנים 2015 עד 2017 פיקד על צוות הקרב של חטיבת הצנחנים ה-173. ב-2018 מונה לסגן מפקד הדיוויזיה ההררית העשירית.

ב-2019 מונה לקצין תכנון בפיקוד מרכז בדרגת בריגדיר גנרל. ב-2021 מונה לקצין אג"ם וסייבר של פיקוד אפריקה בדרגת מייג'ור גנרל, ב-2022 מונה למפקד הדיוויזיה ההררית העשירית ולאחר מכן שימש עוזר למפקד פיקוד כוחות צבא ארצות הברית. בנובמבר 2024 מונה למפקד הקורפוס המוטס ה-18 בדרגת לוטננט גנרל.

אנדרסון בעל תואר שני בלימודי ביטחון מבית הספר של הצי ללימודים מתקדמים ומכללת המלחמה של צבא ארצות הברית.

## קישורים חיצוניים

* ביוגרפיה

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הארד
קטגוריה:בוגרי האקדמיה הצבאית של ארצות הברית
קטגוריה:מפקדי הדיוויזיה ההררית העשירית
קטגוריה:מפקדי הקורפוס המוטס ה-18
פריס גיבסון

**פריס גיבסון** (באנגלית: **Paris Gibson**; 1 ביולי 1830 – 16 בדצמבר 1920) היה יזם ופוליטיקאי אמריקאי, אשר כיהן כחבר הסנאט של ארצות הברית מטעם מדינת מונטנה בין השנים 1901–1905, וקודם לכן כחבר הסנאט של מונטנה.

## ביוגרפיה
גיבסון נולד ב-1 ביולי 1830 בבראונפילד, מיין. בשנת 1851 הוא סיים את לימודיו במכללת בודואין, ובשנת 1853 הוא נבחר לבית המחוקקים במיין. לאחר שעבר למינסוטה, שם בנה את טחנת הצמר הצפונית במפלי סנט אנתוני, הוא כיהן במועצת העוצרות של אוניברסיטת מינסוטה מ-1871 עד 1879, והיה נאמן מייסד של בית הקברות של לייקווד. הוא נטש את האינטרסים העסקיים הכושלים שלו במינסוטה כדי לנסות את מזלו במערב ארצות הברית, וב-1880 ביקר במפלים הגדולים של נהר מיזורי וזיהה במהירות את הפוטנציאל שלהם להפקת אנרגיה הידרואלקטרית.

גיבסון שכנע את חברו, איל הרכבת ג'יימס ג'. היל, להשקיע באתר עירוני במפלים והפציר בהיל להאריך את מסילת הברזל שלו דרך העיר החדשה. בשנת 1883 נוסדה העיר גרייט פולס, מונטנה, עם גיבסון כראש העיר.

עד 1887 קווי הרכבת של היל קישרו את גרייט פולס לביוט, מונטנה, והלנה, מונטנה. עם זאת, הקו הראשי של היל'ס Great Northern Railway עקף את גרייט פולס מצפון. למרות הכישלון הזה, הפכה גרייט פולס למרכז סחר מרכזי עבור חקלאים וחוואים באזור, והסכרים שלה על נהר מיזורי תרמו כוח לתעשיות עיבוד עפרות וטחינת תבואה.

כאשר ויליאם אנדרוז קלארק התפטר מהסנאט של ארצות הברית, נבחר גיבסון, מטעם המפלגה הדמוקרטית, למלא את מקומו, והוא כיהן מ-7 במרץ 1901 עד 3 במרץ 1905. הוא בחר שלא להתמודד לתקופת כהונה מלאה. הוא נפטר בגרייט פולס, מונטנה ב-16 בדצמבר 1920, ונקבר שם בבית הקברות היילנד.

## חיים אישיים
שמאל|ממוזער| פסל לכבוד פריס גיבסון בפארק גיבסון, גרייט פולס, מונטנה
פריס נישא לוולריה גודנוב סוויט. נולדו להם ארבעה ילדים; שניים מתו בגיל צעיר, בגיל שנה ושנתיים, ושני בנים חיו עד לבגרות.

בשנת 1912 נשלח בנו פיליפ לוורם ספרינגס, בית חולים לחולי נפש בוורם ספרינגס, מונטנה, בשל "תשישות של פרזיס", המכונה לפעמים "שיתוק כללי של משוגעים", שם הוא מת. זמן מה לאחר מכן, הבן תאודור סבל מבעיה בריאותית דומה ונשלח גם לוורם ספרינגס, שם מת.

## קישורים חיצוניים

* 
* 

## הערות שוליים

קטגוריה:אמריקאים ילידי מיין
קטגוריה:בוגרי מכללת בואודין
קטגוריה:חברי הסנאט של ארצות הברית ממונטנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1830
קטגוריה:אמריקאים שנפטרו ב-1920
ויליאם איסטין אינגליש

**ויליאם איסטין אינגליש** (באנגלית: **William Eastin English**; 3 בנובמבר 1850 – 29 באפריל 1926) היה עורך דין ופוליטיקאי אמריקאי, בית הנבחרים של ארצות הברית מאינדיאנה. הוא היה בנם של המועמד לסגן הנשיא ואיש העסקים ויליאם היידן אינגליש, ואשתו אמה מרדוליה ג'קסון.

## ביוגרפיה
### ראשית חייו והשכלה
אינגליש נולד ב-3 בנובמבר 1850 בפארק אינגלישטון, ליד לקסינגטון, אינדיאנה, והיה בנם של איש העסקים ויליאם היידן אינגליש ואשתו אמה מרדוליה ג'קסון. הוא קיבל שם אמצעי על שם סבתו מצד אמו, מהאלה אסטין מקנטקי, שאביו המהגר היה הוגנוט צרפתי, ד'אסטין, מדרום מערב צרפת.

בשנת 1865 עברה משפחת אינגליש לאינדיאנפוליס. אביו נטל חלק בפוליטיקה ובעסקים ולבסוף צבר אחזקות נדל"ן משמעותיות. שם למד הילד בבתי ספר ציבוריים ופרטיים. הוא סיים את לימודיו ב-1873 במחלקה למשפטים של אוניברסיטת נורת'ווסטרן כריסטיאן (כיום אוניברסיטת באטלר) באינדיאנפוליס.

### עריכת דין ופוליטיקה
שמאל|ממוזער| קברו של אינגליש בבית הקברות קראון היל
אינגליש התקבל ללשכת עורכי הדין באותה שנה והקים את משרד עריכת הדין שלו באינדיאנפוליס. הוא עבד בעריכת דין עד 1882, אז התמודד לקונגרס.

אינגליש נבחר לראשונה לתפקיד בשנת 1880 כחבר בבית הנבחרים של המדינה. באותה שנה אביו העביר לו את ניהול בית האופרה של אינגליש, שאותו בנה זה עתה באינדיאנפוליס. אינגליש הצעיר התעניין בתיאטרון והתחתן עם שחקנית, אנני פוקס.

אינגליש ערער בהצלחה כדמוקרטי על בחירתו של סטנטון ג'. פיל לקונגרס ה-48 בשנת 1882; בסופו של דבר כיהן אינגליש מ-22 במאי 1884 ועד 3 במרץ 1885.

הוא סירב להיות מועמד לבחירה מחדש ב-1884 וחידש את עיסוקיו העסקיים הקודמים באינדיאנפוליס. הוא שימש כציר לוועידות הלאומיות הדמוקרטיות בשנים 1892 ו-1896, ויושב ראש הוועדה לכללים וסדר העניינים בוועידה הראשונה. הוא עזב את המפלגה הדמוקרטית בשנת 1900 והפך פעיל במפלגה הרפובליקנית.

במלחמת ארצות הברית–ספרד (1896–1898), שירת אינגליש כקפטן ושליש במטה הגנרל ג'וזף וילר.

כאשר אינגליש נכנס מחדש לפוליטיקה, הוא כיהן כנציג בוועידה הרפובליקנית הלאומית ב-1912. הוא נבחר בשנת 1916 לסנאט של מדינת אינדיאנה. הוא נבחר מחדש ב-1920 ושוב ב-1924, וכיהן עד מותו באינדיאנפוליס, אינדיאנה ב-29 באפריל 1926.

הוא נקבר בבית הקברות קראון היל.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:בוגרי אוניברסיטת באטלר
קטגוריה:חברי בית הנבחרים של ארצות הברית מאינדיאנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1850
קטגוריה:אמריקאים שנפטרו ב-1926
תומאס לוקמינאס

**תומאס לוקמינאס** (בליטאית: **Tomas Lukminas**; נולד ב-26 באוקטובר 2004) הוא שחיין ליטאי, אלוף אירופה (בלגרד 2024) במשחה שליחים 4x200 מטר חופשי.

## ביוגרפיה
לוקמינאס נולד וגדל בפוניבז' שבליטא.

### 2022
#### מדליית ארד באליפות עולם לנוער
באליפות העולם לנוער שנערכה בלימה שבפרו באוגוסט-ספטמבר זכה במדליית ארד במשחה שליחים 4x100 מטר חופשי בתוצאה של 3:20.41 דקות.

### 2024
באליפות העולם שנערכה בדוחה שבקטר בפברואר סיים במקום שביעי במשחה שליחים 4x200 מטר חופשי בתוצאה של 7:11.57 דקות יחד עם דאנאס רפשיס, תומאס נביקוניס ורוקאס יאזדאוסקאס. בשלב המוקדמות של המשחה קבעו הארבעה שיא ליטא חדש של 7:09.97 דקות. בנוסף, סיים במקום 13 במשחה שליחים 4x100 מטר חופשי בתוצאה של 3:17.41 דקות, ובמקום 23 במשחה ל-100 מטר חופשי בשיא אישי חדש של 49.18 שניות.

#### אלוף אירופה
באליפות אירופה שנערכה בבלגרד שבסרביה ביוני זכה במדליית זהב במשחה שליחים 4x200 מטר חופשי בשיא ליטא חדש של 7:08.04 דקות יחד עם דאנאס רפשיס, תומאס נביקוניס וקריסטופאס טרפוצ'קה, לפני הונגריה (7:09.59 דקות) ויוון (7:09.73 דקות). בשלב המוקדמות של המשחה קבע יחד עם רוקאס יאזדאוסקאס, תומאס נביקוניס וקריסטופאס טרפוצ'קה שיא ליטא חדש של 7:09.75 דקות. במשחה ל-200 מטר חופשי סיים במקום 11 בשיא אישי חדש של 1:48.22 דקות, ובמשחה ל-100 מטר חופשי סיים במקום 24 בתוצאה של 49.35 שניות.

באולימיפאדת פריז שנערכה ביולי-אוגוסט סיים במקום 15 במשחה שליחים 4x200 מטר חופשי בתוצאה של 7:16.61 דקות.

## שיאים אישיים
### בריכה אולימפית
* 50 מטר חופשי: 22.77 שניות (2024)
* 100 מטר חופשי: 49.18 שניות (2024)
* 200 מטר חופשי: 1:48.22 דקות (2024)

### בריכת 25 מטר
* 50 מטר חופשי: 22.49 שניות (2023)
* 100 מטר חופשי: 49.04 שניות (2023) 
* 200 מטר חופשי: 1:49.90 דקות (2022)

## ראו גם

## קישורים חיצוניים

קטגוריה:שחייני חופשי
קטגוריה:שחיינים ליטאים
קטגוריה:אלופי אירופה בשחייה
קטגוריה:שחיינים באולימפיאדת פריז (2024)
קטגוריה:ילידי 2004
קרלוס ד'אמברוזיו

**קרלוס ד'אמברוזיו** (באיטלקית: **Carlos D'Ambrosio**; נולד ב-5 בפברואר 2007) הוא שחיין איטלקי, זוכה מדליית ארד באליפות עולם בבריכת 25 מטר (בודפשט 2024) במשחה שליחים 4x200 מטר חופשי.

## ביוגרפיה
ד'אמברוזיו נולד וגדל באיטליה.

### 2023
#### אלוף אירופה לנוער
באליפות אירופה לנוער שנערכה בבלגרד שבסרביה ביולי זכה בשתי מדליות זהב: במשחה שליחים 4x100 מטר חופשי בתוצאה של 3:17.87 דקות, ובמשחה שליחים 4x200 מטר חופשי בתוצאה של 7:17.42 דקות.

#### אלוף הפסטיבל האולימפי האירופי לנוער
בפסטיבל האולימפי האירופי לנוער שנערך במריבור שבסלובניה בהמשך החודש זכה בחמש מדליות זהב: במשחה ל-100 מטר חופשי בתוצאה של 49.78 שניות, במשחה שליחים 4x100 מטר חופשי בתוצאה של 3:24.94 דקות, במשחה שליחים 4x100 מטר מעורב בשיא תחרות חדש של 3:42.41 דקות, במשחה שליחים 4x100 מטר חופשי משולב בתוצאה של 3:33.88 דקות, ובמשחה שליחים 4x100 מטר מעורב משולב בתוצאה של 3:55.89 דקות. בנוסף, זכה במדליית כסף במשחה ל-200 מטר חופשי בתוצאה של 1:50.35 דקות.

#### סגן אלוף עולם לנוער
באליפות העולם לנוער שנערכה בנתניה שבישראל בספטמבר זכה במדליית כסף במשחה שליחים 4x100 מטר מעורב לאחר ששחה בשלב המוקדמות של המשחה.

### 2024
#### אלוף אירופה לנוער
באליפות אירופה לנוער שנערכה בווילנה שבליטא ביולי זכה בארבע מדליות זהב: במשחה שליחים 4x100 מטר חופשי בתוצאה של 3:17.04 דקות, במשחה שליחים 4x200 מטר חופשי בשיא תחרות חדש של 7:12.15 דקות, במשחה שליחים 4x100 מטר מעורב בתוצאה של 3:37.13 דקות, ובמשחה שליחים 4x100 חופשי משולב בשיא תחרות חדש של 3:28.34 דקות. בנוסף, זכה במדליית ארד במשחה ל-100 מטר חופשי בשיא אישי חדש של 48.99 שניות.

באולימפיאדת פריז שנערכה ביולי-אוגוסט סיים במקום עשירי במשחה שליחים 4x200 מטר חופשי בתוצאה של 7:08.63 דקות.

#### מדליית ארד באליפות עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה במדליית ארד במשחה שליחים 4x200 מטר חופשי בשיא איטליה חדש של 6:47.51 דקות יחד עם פיליפו מגלי, מנואל פריגו ואלברטו ראצטי, אחרי ארצות הברית (6:40.51 דקות) ואוסטרליה (6:45.54 דקות). בנוסף, סיים במקום 13 במשחה ל-200 מטר חופשי בתוצאה של 1:43.25 דקות.

## שיאים אישיים
### בריכה אולימפית
* 50 מטר חופשי: 22.58 שניות (2024)
* 100 מטר חופשי: 48.55 שניות (2024)
* 200 מטר חופשי: 1:46.69 דקות (2024)

### בריכת 25 מטר
* 50 מטר חופשי: 21.83 שניות (2024)
* 100 מטר חופשי: 47.38 שניות (2024)
* 200 מטר חופשי: 1:43.25 דקות (2024)

## ראו גם

## קישורים חיצוניים

קטגוריה:שחייני חופשי
קטגוריה:שחיינים איטלקים
קטגוריה:שחיינים איטלקים באולימפיאדת פריז (2024)
קטגוריה:איטלקים שנולדו ב-2007
קריסטופאס טרפוצ'קה

**קריסטופאס טרפוצ'קה** (בליטאית: **Kristupas Trepočka**; נולד ב-22 במאי 2006) הוא שחיין ליטאי, אלוף אירופה (בלגרד 2024) במשחה שליחים 4x200 מטר חופשי.

## ביוגרפיה
טרפוצ'קה נולד וגדל בפוניבז' שבליטא.

### 2022
#### סגן אלוף הפסטיבל האולימפי האירופי לנוער
בפסטיבל האולימפי האירופי לנוער שנערך בבאנסקה ביסטריצה שבסלובקיה ביולי זכה במדליית כסף במשחה שליחים 4x100 חופשי משולב בתוצאה של 3:38.30	דקות.

### 2023
#### מדליית ארד באליפות אירופה לנוער
באליפות אירופה לנוער שנערכה בבלגרד שבסרביה ביולי זכה במדליית ארד במשחה שליחים 4x100 מטר חופשי בתוצאה של 3:20.53 דקות.

### 2024
#### אלוף אירופה
באליפות אירופה שנערכה בבלגרד ביוני זכה במדליית זהב במשחה שליחים 4x200 מטר חופשי בשיא ליטא חדש של 7:08.04 דקות יחד עם דאנאס רפשיס, תומאס נביקוניס ותומאס לוקמינאס, לפני הונגריה (7:09.59 דקות) ויוון (7:09.73 דקות). בשלב המוקדמות של המשחה קבע יחד עם רוקאס יאזדאוסקאס, תומאס נביקוניס ותומאס לוקמינאס שיא ליטא חדש של 7:09.75 דקות. במשחה ל-200 מטר חופשי סיים במקום 24 בתוצאה של 1:49.13 דקות.

#### אלוף אירופה לנוער
באליפות אירופה לנוער שנערכה בווילנה שבליטא ביולי זכה במדליית זהב במשחה ל-200 מטר חופשי בשיא אישי חדש של 1:47.74 דקות, ובמדליית ארד במשחה שליחים 4x100 מטר מעורב משולב בשיא ליטא חדש של 3:50.23 דקות.

## שיאים אישיים
### בריכה אולימפית
* 50 מטר חופשי: 23.89 שניות (2023)
* 100 מטר חופשי: 50.26 שניות (2024)
* 200 מטר חופשי: 1:47.74 דקות (2024)

### בריכת 25 מטר
* 50 מטר חופשי: 22.76 שניות (2022)
* 100 מטר חופשי: 48.30 שניות (2022) 
* 200 מטר חופשי: 1:48.77 דקות (2022)

## ראו גם

## קישורים חיצוניים

קטגוריה:שחייני חופשי
קטגוריה:שחיינים ליטאים
קטגוריה:אלופי אירופה בשחייה
קטגוריה:ילידי 2006
ג'ון פיליפס (פוליטיקאי מפנסילבניה)

**ג'ון פיליפס** (באנגלית: **John Phillips**) היה חבר פדרליסט בבית הנבחרים של ארצות הברית שכיהן מטעם מחוז הקונגרס השלישי של פנסילבניה מ-4 במרץ 1821 עד 3 במרץ 1823.

## ביוגרפיה
פיליפס, שנולד במחוז צ'סטר, פנסילבניה, כיהן רק קדנציה אחת בקונגרס ה-17. לא ידוע תאריך הלידה ולא מקום הלידה המדויק של הפוליטיקאי הזה. כך גם לגבי תאריכי פטירתו. לא ידוע דבר על נעוריו, על השכלתו בבית הספר או על הקריירה המקצועית שלו. צוין רק שהוא קיבל לימודים מוגבלים. פיליפס הפך לחבר במפלגה הפדרליסטית שנוסדה על ידי אלכסנדר המילטון בשנות ה-1790. בבחירות לקונגרס של 1820 הוא נבחר לבית הנבחרים של ארצות הברית בוושינגטון הבירה מטעם מחוז הקונגרס השלישי של פנסילבניה, שם החליף את ג'יימס מ. וולאס ב-4 במרץ 1821. הוא הצליח להשלים כהונת חקיקה אחת בקונגרס עד 3 במרץ 1823. לאחר כהונתו בבית הנבחרים האמריקאי, עקבותיו אבדו.

## קישורים חיצוניים
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הפדרליסטית
ג'ורג' סמית' (פוליטיקאי מפנסילבניה)

**ג'ורג' סמית**' (באנגלית: **George Smith**) היה פוליטיקאי אמריקאי בתחילת המאה ה-19, אשר כיהן כחבר בבית הנבחרים של ארצות הברית מטעם מחוז הקונגרס החמישי של פנסילבניה.  הוא נבחר כדמוקרטי-רפובליקני לקונגרסים ה-11 וה-12, וכיהן בין ה-4 במרץ 1809 ל-3 במרץ 1813.

מעט מאוד מידע על סמית' שרד; תאריכי ומקומות לידתו ומותו אינם ידועים.  לא ידוע דבר על השכלתו בבית הספר או על הקריירה המקצועית שלו. מבחינה פוליטית, הוא הצטרף למפלגה הדמוקרטית-רפובליקנית, שנוסדה בסוף שנות ה-90 של המאה ה-18 על ידי נשיא ארצות הברית לעתיד תומאס ג'פרסון.

בבחירות לקונגרס של 1808, נבחר סמית' לבית הנבחרים של ארצות הברית בוושינגטון הבירה מטעם מחוז הקונגרס החמישי של פנסילבניה, שם הוא החליף את  ב-4 במרץ 1809. לאחר שנבחר מחדש, כיהן שתי קדנציות בתפקיד עד 3 במרץ 1813, אשר עסקו רבות באירועי מלחמת 1812.

לאחר שהסתיימה כהונתו בבית הנבחרים של ארצות הברית, אבדו עקבותיו.

## קישורים חיצוניים
* 

## הערות שוליים

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:נפטרים במאה ה-19
קטגוריה:ילידי המאה ה-18
יחסי אזרבייג'ן–סוריה

**יחסי אזרבייג'ן–סוריה** הם יחסי החוץ בין רפובליקת אזרבייג'ן לבין סוריה.

## יחסים דיפלומטיים
ב-9 ביולי 2009, התקיים הביקור הרשמי הראשון של נשיא סוריה לשעבר, בשאר אל-אסד באזרבייג'ן. הצדדים הסכימו לספק 1–1.5 מיליארד מטרים מעוקבים של גז אזרי לסוריה.

במהלך הביקור נערך פורום עסקים משותף אזרי–סורי. הפורום העסקי הביא לחתימה על 14 סעיפים:

# "שיתוף פעולה בין לשכת הספנות של סוריה לבין הממשל הימי של אזרבייג'ן";
# "יתקיים שיתוף פעולה הדדי בין הספרייה הלאומית של אזרבייג'ן וספריית אל-אסד של סוריה";
# "משרד החקלאות של אזרבייג'ן ומשרד החקלאות ורפורמות אגרריות של סוריה יישמרו על שיתוף פעולה בתחום החקלאות";
# "פרוטוקול הכוונה לשיתוף פעולה בין משרד הפנים של הרפובליקה של אזרבייג'ן והמשרד לענייני פנים של הרפובליקה הערבית הסורית";
# "יתקיים שיתוף פעולה תעשייתי בין משרד התעשייה והאנרגיה של הרפובליקה של אזרבייג'ן למשרד התעשייה של הרפובליקה הערבית הסורית";
# "הסכם בין משרד הבריאות של אזרבייג'ן ומשרד הבריאות של סוריה על שיתוף פעולה בתחום הבריאות";
# "הסכם בין משרד התרבות והתיירות של אזרבייג'ן ומשרד התיירות של סוריה על שיתוף פעולה בתחום התיירות";
# "ההסכם בין משרד החינוך של אזרבייג'ן ומשרד ההשכלה הגבוהה של סוריה על שיתוף פעולה בתחום ההשכלה הגבוהה";
# "ההסכם בין משרד החינוך של אזרבייג'ן ומשרד החינוך של סוריה על שיתוף פעולה בתחום החינוך התיכוני";
# "הסכם בין ממשלת אזרבייג'ן וממשלת סוריה על שיתוף פעולה בתחום טכנולוגיות המידע והתקשורת";
# "הסכם בין ממשלת אזרבייג'ן וממשלת סוריה על סיוע הדדי ושיתוף פעולה בתחום ענייני המכס";
# "התייעצויות פוליטיות בין משרד החוץ של אזרבייג'ן ומשרד החוץ של סוריה";
# "הסכם בין ממשלת סוריה לממשלת אזרבייג'ן בתחום החשמל והאנרגיה המתחדשת";
# "הסכם שיתוף פעולה בין משרד האוצר של אזרבייג'ן ומשרד האוצר של סוריה".

## שיתוף פעולה כלכלי
בספטמבר 2009 חתמו שתי המדינות על הסכם לביטול כפל מס.

במהלך השיחות בין שר התעשייה והאנרגיה של אזרבייג'ן נטיג אלייב ושר התעשייה והאנרגיה של סוריה סופיאן אלאו, שנערכו בעיר הבירה דמשק ב-4 במרץ 2010, נחתם הסכם כוונות לסיום הסכם על אספקת גז. כמו כן, נחתם פרוטוקול על חילופי ניסיון הדדי, הכשרת כוח אדם מוסמך והקמת חברה אזרית–סורית משותפת.

ב-3 בנובמבר 2010 התקשרו הצדדים בהסכם על הפרטים הטכניים של רכישת גז טבעי לתקופה של 20 שנה.

בדצמבר 2011 החלה אזרבייג'ן לייצא גז טבעי לסוריה דרך טורקיה וגרוזיה.

שתי המדינות משתפות פעולה במספר תחומים: אנרגיה, כרייה, חקלאות, תיירות, מסחר, מדע, חינוך, בריאות, אקולוגיה, בנייה וכדומה.

## שיתוף פעולה בין-לאומי
סוריה תמכה פעם בעמדתה של אזרבייג'ן בנוגע לסכסוך נגורנו קרבאך. עם זאת, מאז מלחמת האזרחים בסוריה, סוריה תומכת בארמניה, מדינה עוינת של אזרבייג'ן.

שתי המדינות חברות בארגון הוועידה האסלאמית (OIC), אם כי סוריה מושעית מאז 2012. סוריה ואזרבייג'ן משתפות פעולה במסגרת האו"ם (או"ם), התנועה הבלתי מזדהה (NAM) ועוד.

## סיוע הומניטרי
בדצמבר 2015, בתמיכתה הכספית של סוכנות הפיתוח הבין-לאומית של אזרבייג'ן (AIDA) וארגון שגרירות הרפובליקה של אזרבייג'ן בירדן, חולק סיוע הומניטרי לכ-400 משפחות סוריות שהתיישבו בירדן, כולל מוצרי מזון ובריאות.

## קישורים חיצוניים

## הערות שוליים

קטגוריה:סוריה: יחסי חוץ לפי מדינה
קטגוריה:אזרבייג'ן: יחסי חוץ לפי מדינה
נטיג אלייב

**נטיג אלייב** (באזרית: **Natiq Əliyev**; 23 בנובמבר 1947 – 9 ביוני 2017) היה פוליטיקאי אזרי.

## ראשית חייו
אלייב נולד ב-23 בנובמבר 1947 בבאקו, אזרבייג'ן. הוא סיים את בית הספר התיכון בשנת 1965. בשנת 1970 סיים את לימודיו באקדמיית הנפט הממלכתית של אזרבייג'ן. הוא סיים דוקטורט בגאולוגיה. בשנת 1984, מונה אלייב למורה הראשי של המחלקה בהנהלת הוועד המרכזי של המפלגה הקומוניסטית של אזרבייג'ן. בשנים 1989–1991 עבד כמנהל המחלקה לעניינים כלכליים–חברתיים.

## קריירה
בשנת 1993, הוא מונה ליושב ראש הדירקטוריון ולנשיא חברת הנפט הממלכתית של אזרבייג'ן על ידי הנשיא היידר אלייב. הוא סיים את תפקידו ב-6 בדצמבר 2004, אז מונה לשר התעשייה והאנרגיה של אזרבייג'ן.

## מותו
אלייב נפטר ב-9 ביוני 2017, בבית החולים פלורנס נייטינגייל באיסטנבול ממחלת לב לאחר שסבל מהתקף לב שבוע קודם לכן בבאקו.

## קישורים חיצוניים

## הערות שוליים

קטגוריה:פוליטיקאים אזרים
קטגוריה:מעוטרי אות לגיון הכבוד
קטגוריה:ילידי 1947
קטגוריה:נפטרים ב-2017
דנה רישפי

**דנה רישפי** (נולדה בשם **דנה פיירמן** ב-26 במאי 1982 והוכרזה כנעדרת ב-1 באפריל 2007) הייתה מדבבת ישראלית. 

רישפי זכורה בעיקר כמדבבת של הדמויות סאקורה מהסדרה "סאקורה לוכדת הקלפים", זואי מעונתה הרביעית של הסדרה "דיג'ימון" וכן דמויות שונות בסדרה "שאמן קינג". 

בשנת 2007, רישפי יצאה לטיול במקסיקו, שם אבדו עקבותיה והיא נחשבת לנעדרת.

## ביוגרפיה
רישפי נולדה ב-26 במאי 1982 בחיפה בשם דנה פיירמן לדרור ודניה, ולה שתי אחיות ואח. אחותה של רישפי, דלית נשואה לאיש העסקים ערן תור. רישפי הייתה בעלת אזרחות ישראלית וגרמנית.

בילדותה, רישפי כיכבה בפרסומות למותג "ענבי טלי" והוציאה שיר בשם "תנו לגדול בשקט".

רישפי הייתה מדבבת ישראלית והיא דיבבה בסדרות "פוקימון", "טוקיו מיו מיו", סאקורה (בסדרות "לוכדת הקלפים" ו-"הקלף הנסתר"), "שאמן קינג", "סוניק X" ו-"דיג'ימון".

### פרשת היעלמותה
בחודש מרץ 2007, רישפי נסעה לבקר קרובי משפחה בלוס אנג'לס שבארצות הברית במטרה לבדוק בתי ספר ללימודי אנימציה. היא תכננה לחזור לארץ לאחר מכן, אך הבחינה בפרסומת לדיל בעיר קנקון והחליטה לטוס לחופשה בת עשרה ימים במקום. רישפי הגיעה לקנקון ב-26 במרץ ויומיים לאחר מכן שלחה אימייל למשפחתה ובו כתבה: "נחתתי בקנקון והגעתי להוסטל ממש נחמד. פגשתי אנשים מאוד נחמדים – שני צרפתים וגרמני. יצאתי עם הגרמני לחקור את החופים המרהיבים של קנקון". בהמשך, רישפי נסעה לעיר טולום, שם היא פגשה גבר אמריקאי בשם מת'יו וולשיו, שהציע לה להשאיר את תיקה בחדרו בזמן שהיא יוצאת לבלות עם ישראלים נוספים. למרות זאת, וולשיו סיפר שרישפי לא חזרה לקחת את התיק ועל כן, הוא יצר קשר עם הוריה כדי לשאול מה לעשות איתו.

הוריה של רישפי, שנפשו באותו הזמן בארגנטינה, קיבלו את המייל של וולשיו ולאחר מכן שכרו חוקרים פרטיים כדי לאתר את התיק ואת תוכנו. בתיק היו תמונות שרישפי צילמה מהטיול ובהם רישפי מבלה עם מספר ישראלים. על פי עדותה של ישראלית שהייתה במקום, רישפי עזבה בשעה 1:30 לפנות בוקר מסיבה שבה בילתה ביחד עם אזרח נורווגי בשם אוסקר גרנלי. גרנלי נחשב לאדם האחרון שראה את רישפי בחיים וכיום הוא מתגורר בארצות הברית. בנוסף, הוריה של רישפי יצרו קשר עם המחלקה לישראלים בחו"ל ואלו עירבו את המשטרה המקומית. כמו כן, נשלח למקום הקונסול הישראלי במקסיקו, איציק ארז ארג'ואן, שמצא את התיק וגילה שלא נגנב ממנו דבר. בנוסף, אחיה של רישפי, שהתגורר בספרד באותה העת, נסע למקסיקו כדי לסייע בחיפושים.

ב-22 ביולי 2011, פורסם שחסר בית (אותו המשטרה כינתה "נטו") הגיע לחקירה במשטרת מקסיקו בעקבות חקירת אונס שהתנהלה נגדו וסיפר שהוא היה עד למותה של רישפי. על פי עדותו של נטו, רישפי חגגה במקום עם מספר ישראלים ואלו נתנו לה להשתמש בסמים קשים שהובילו למותה. בהמשך, סיפר נטו כי חבריה ניסו להיפטר מגופתה וקברו אותה. המשטרה הגיעה למקום ומצאה מספר עצמות עליהן נערכו בדיקות DNA, אך לא התגלו פרטים מעבר לכך. הוריה של רישפי הגיבו לפרסום לפיו רישפי צרכה סמים וסיפרו שמדובר בשקר.

נכון לשנת 2026, טרם התגלה מה עלה בגורלה של רישפי.

## פילמוגרפיה חלקית
### דיבוב

## קישורים חיצוניים
* 
* הבלוג של דנה רישפי 
* דנה רישפי, דף נעדרת באתר ה-FBI 
*  הטיול האחרון של דנה רישפי, באתר יוטיוב 

## הערות שוליים

קטגוריה:מדבבות ישראליות
קטגוריה:פשע במקסיקו
קטגוריה:חיפה: אישים
קטגוריה:ישראלים נעדרים
קטגוריה:2007
קטגוריה:ישראליות שנולדו ב-1982
קטגוריה:ישראלים שנולדו ב-1982
מיכאל ירמיה

הרב **מיכאל ירמיהו** (נפטר בי' בשבט ה'תש"י, 28 לינואר 1950) היה רב ומקובל עיראקי, מחכמי ישיבת מאיר אליהו.

## ביוגרפיה
נולד בקולקטה שבהודו בסביבות 1876 לירמיה ולאה, היגר לבגדד בשביל ללמוד תורה. למד בישיבת הרב אלישע דנגור לאחר פטירת הרב דנגור. שימש כרב בישיבת כנסת מאיר אליהו, עסק בקבלה. נהג לחתום "ח"ר חיים" על שם סבו.

שימש כגזבר של כלל הישיבות בבגדד והיה אחראי על חלוקת המשכורות לאברכים.
[ממוזער|תמונת רבני ישיבת כנסת מאיר אליהו: הרב מיכאל ירמיה, חמישי משמאל יחד עם שאר רבני ישיבתו, תרפ"ט. מוצגת כיום ב[מרכז מורשת יהדות בבל]]
מאיר בניהו הדפיס אגרת ממנו לרב יצחק נסים בה מלין על עזיבתו את בגדאד. נמנה בין המסכימים על ספר צדקה ומשפט מאת רבי צדקה חוצין. חתום על תקנת נישואין מתרפ"א. ועל כתב החרם נגד הרב ששון כדורי. הרב משה יחזקאל צאלח מצטט חידוש בשמו.

נפטר בי' בשבט ה'תש"י, ראב"ד בגדד הרב ששון סחייק הספידו. נקבר בחלקת הצדיקים בבית העלמין העתיק בבגדד אשר הועתק בצו השלטונות למיקום חדש ב-1962.

היה נשוי למסעודה. ונולדו להם 2 ילדים: רבקה ויצחק. בתו רבקה נישאה לראב"ד בגדד ולימים חבר מועצת הרבנות הראשית הרב סלמן חוגי עבודי, בניו שינו את שם משפחתם ל"בר חיים".

בסביבות שנת 1922, לאחר שאשתו הראשונה נפטרה נישא בשנית לנונה. לזוג היו שישה ילדים.

## לקריאה נוספת
* 
* 

## קישורים חיצוניים

## הערות שולי

קטגוריה:רבנים עיראקים
קטגוריה:בגדאד: רבנים
קטגוריה:מקובלים
קטגוריה:נפטרים ב-1950
רובנאג עבדולייב

**רובנאג עבדולייב** (באזרית: **Rövnəq Abdullayev**; נולד ב-3 באפריל 1965) הוא פוליטיקאי אזרי.

## ראשית חייו
עבדולייב נולד ב-4 באפריל 1965, בנחחיבן. הוא סיים תואר בהנדסה אזרחית מהפקולטה להנדסה תעשייה והנדסה אזרחית של אוניברסיטת מוסקבה בשנת 1989.

## קריירה
בשנת 1989 הוא החל לעבוד במחלקת ייצור הנפט והגז של "איגוד ייצור הנפט והגז של הים הכספי". הוא המשיך לעבוד שם כמהנדס עד מינויו לראש חטיבת הנדסת תעשייה של מחלקת בנייה והרכבה של הקרן לבנייה של נפט וגז מהים הכספי. מאוחר יותר הוא שימש כמהנדס הראשי שלהם בין השנים 1991–1994.
## קישורים חיצוניים

## הערות שוליים

קטגוריה:נפטצ'י באקו
קטגוריה:פוליטיקאים אזרים
קטגוריה:ילידי 1965
פרסתו אחמדי

**פּרסתו אחמדי** (בפרסית: **پرستو احمدی**; נולדה ב-21 במרץ 1997) היא זמרת-יוצרת איראנית. היא ידועה כמתנגדת למשטר האייתוללות באיראן, והתפרסמה כשהופיעה ללא חיג'אב בקונצרט באיראן מה שגרם למעצרה על ידי משמרות המהפכה האסלאמית.

## ביוגרפיה
אחמדי נולדה ב-21 במרץ 1997 בנושהר  שבאיראן.

היא בוגרת לימודי קולנוע באוניברסיטת סורה . היא זמרת-יוצרת ונגנית פסנתר.

בספטמבר 2023 נעצרה אחמדי בביתה על ידי אנשי ביטחון איראנים. זאת לאחר שביצעה שיר המזוהה עם המפגינים לאחר רצח מהסה אמיני. היא שוחררה, אך הטלפון הסלולרי והמחשב הנייד שלה נלקחו, מה שגרם להפסקת פעילות ערוץ האינסטגרם שלה כעבור יומיים.

## ההופעה והמעצר ב-2024
ב-11 בדצמבר 2024 היא ביצעה במתחם החאנים הפרסיים הופעה ללא קהל ששודרה בשידור חי בערוץ היוטיוב שלה.

בהופעה היא ביצעה מספר שירים, אך עיקר תשומת הלב להופעה ניתנה מכיוון שהיא הפרה בה את חוקי השריעה הנוהגים באיראן בכך ששרה בפני גברים שלא כחלק ממקהלה; לא כיסתה את שערה בחג'אב; והופיעה בשמלה נטולת שרוולים.

סרטון ההופעה שפורסם לאחר מכן בערוץ היוטיוב של הזמרת הגיע תוך כשלושה ימים לכ-1.7 מיליון צפיות.

בפתח הקונצרט שפורסם ביוטיוב הופיע שקופית שבה נאמר:

לאחר מספר ימים, ב-14 בדצמבר, היא נעצרה בביתה. בנוסף אליה נעצרו גם שניים מהנגנים שליוו את הופעתה.

למחרת המעצר, ב-15 בדצמבר, היא שוחררה.

### תגובות
הסרטון של פאראסטו עורר תגובות תומכות ברחבי העולם, הסרטון שהעלתה ליוטיוב זכה ליותר ממיליון ושש מאות צפיות בתוך שלושה ימים מאז עלה לערוץ היוטיוב שלה.

הזמר הישראלי אביב גפן הביע את תמיכתו בפאראסטו ובמאבקה וכתב לה "החופש ממש מעבר לפינה"

## קישורים חיצוניים

## הערות שוליים

קטגוריה:זמרות איראניות
קטגוריה:איראנים שנולדו ב-1997
קטגוריה:אסירים פוליטיים
הורה מדורה

"**הורה מדורה**" הוא שיר שכתב המשורר נתן אלתרמן והלחין יואל ולבה במחצית הראשונה של שנות ה-30 של המאה ה-20. לשיר נכתב ריקוד עם פופולרי בשנות ה-60. נהוג לשיר אותו בל"ג בעומר.

## רקע

לחנו של השיר "הורה מדורה" הוא מלחניו הידועים ביותר של יואל ולבה. ריקוד העם על פי לחן השיר תרם רבות לשמר אותו כשיר ישראלי קאנוני. השיר הולחן ככל הנראה בשנת 1934, והופיע כבר ב-1935 בשירון מכבי ללא ציון של מחבר או מלחין.
בשנת 1947 נדפס השיר בחוברת ”שירים לילדים“, בהוצאת המלחין יואל ולבה.
בשנת 1963 יצר יואב אשריאל ריקוד לשיר, שהפך לאחד מהנפוצים ביותר בחוגי ריקודי העם.

### מבצעי השיר
בין מבצעי השיר ניתן למצוא את:
* מרדכי רוט, אהובה צדוק, משה נתנזון
* אפרים די-זהב (גולדשטיין) ונעמי צורי
* חבורת שירו-שיר, חבורת אפי נצר, חבורת רננים, הגבעטרון
* שלישיית "אף אוזן גרון": עמי מנדלמן, יובל דור, קיקי רוטשטיין
* לירון לב, עדי בוסקילה וענת חיטמן
* רינת גבאי

## קישורים חיצוניים
* **[https://www.nli.org.il/he/items/NNL_MUSIC_AL990002503410205171/NLI הורה מדורה]**, באתר הספרייה הלאומית
* מילות השיר '''הורה מדורה''' והאזנה לו, באתר זמרשת
* 
* תרגום השיר לאנגלית, באתר Hebrew Songs
* 
* 

## הערות שוליים

קטגוריה:שירי שנות ה-1930
קטגוריה:שירי אהובה צדוק
קטגוריה:שירי נעמי צורי
קטגוריה:גבעטרון
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי יואל ולבה
קטגוריה:שירי ל"ג בעומר
קטגוריה:שירי ההתיישבות העובדת
קטגוריה:ריקודי עם בישראל: שירים
בית האופרה של דמשק

**בית האופרה של דמשק** (בערבית: **دَارُ الْأَسَدِ لِلثَّقَافَةِ وَالْفُنُونِ**; באנגלית: **Damascus Opera House**) הוא בית האופרה הלאומי של סוריה הממוקם בכיכר אומיה במרכז דמשק.

בית האופרה נבנה בשנת 2000, תוכנן על ידי חאפז אל-אסד בראשית שלטונו, אך נחנך על ידי בנו, בשאר אל-אסד ואשתו, בשנת 2004.

בית האופרה הוא משכנה של התזמורת הסימפונית הלאומית של סוריה (SNSO) המבצעת יצירות של מלחינים סורים.

## מבנה
בית האופרה הוא מבנה רב-מפלסי הכולל שלושה אולמות:
* **אולם האופרה** – קיבולת של 1,331 מושבים.
* **אולם הדרמה** – כ-663 מושבים.
* **אולם רב-תכליתי** – 237 מושבים.

מאז פתיחתו, שימש בית האופרה לקיום הופעות תיאטרון, קונצרטים של מוזיקה קלאסית ערבית ואירופאית וכן להקרנת סרטים, כולל פסטיבל הסרטים האירופי בסוריה, עד לפרוץ מלחמת האזרחים בשנת 2011.

## מלחמת האזרחים
בשנת 2014, הותקף בית האופרה בירי מרגמות שיוחס למורדים המתנגדים לממשל הסורי. על פי דיווחים, נהרגו שני תלמידים מהמכון הגבוה לאמנויות הבמה הסמוך, ונפצעו נוספים.

## קישורים חיצוניים

## הערות שוליים

קטגוריה:דמשק: מבנים
קטגוריה:סוריה: תרבות
קטגוריה:אסיה: בתי אופרה
פרהאד חאג'ייב

**פרהאד חאג'ייב** (באזרית: **Fərhad Hacıyev**; נולד ב-1980) הוא סגן שר הנוער והספורט של אזרבייג'ן.

## ראשית חייו
חאג'ייב נולד ב-1980 בסומגאיט. ב-1999 הוא סיים תואר ראשון ביחסים בין-לאומיים באוניברסיטת אזבייג'ן, ותואר שני ב-2001. בשנת 2007 סיים את לימודיו באוניברסיטה הממלכתית של אזרבייג'ן לכלכלה עם תואר שני במימון. הוא סיים את הקורס של בית הספר לממשל באוניברסיטת הרווארד לפקידי ממשל בכירים ב-2008. הוא בעל דוקטורט במדעי הפילוסופיה.

## קריירה
בשנים 2000–2001 עבד כראש מחלקה, כיושב ראש אספה, וכמזכ"ל המועצה הלאומית של ארגוני הנוער של אזרבייג'ן. בשנת 2001, הוא מונה לראש המגזר לעבודה עם ארגונים בין-לאומיים במשרד הנוער והספורט של אזרבייג'ן. בנובמבר 2002 מונה לראש המחלקה לענייני נוער במשרד הנוער והספורט. בין השנים 2006–2009 כיהן כיושב ראש ועדת התוכנית לענייני צעירים של מועצת אירופה.

בשנים 2012–2018 שימש כמנכ"ל קרן הנוער תחת נשיא אזרבייג'ן. בשנת 2018 הוא מונה לסגן שר הנוער והספורט של אזרבייג'ן בהוראת הנשיא.

## הערות שוליים

קטגוריה:פוליטיקאים אזרים
קטגוריה:ילידי 1980
ג'יש אל-מווחידין

**ג'יש אל-מווחידין** (בערבית: **جيش الموحدين**; בתעתיק מדויק: ג'יש אלמוחידין; תרגום מילולי: "צבא המונותאיסטים") הייתה מיליציה דרוזית במלחמת האזרחים בסוריה, שפעלה בעיקר בלחימה הגנתית. עם זאת, היא תוארה גם כתומכת בבשאר אל-אסד ובממשל הבעת' הסורי.

הקבוצה פעלה בעיקר באזורי סווידא, דרעא, דמשק ואזורים נוספים שבהם מרוכזת אוכלוסייה דרוזית, והכריזה על הקמתה בתחילת שנת 2013. היא פעלה בעיקר באזור הר הבשן, הידוע גם כ-ג'בל אל-ערב, אזור הררי בנפת א-סווידא, וכן באזור הר החרמון שבנפת דמשק, אזורים המאוכלסים ברובם בדרוזים. הקבוצה הוקמה בתגובה למתקפות על אזרחים דרוזים. הקבוצה מנציחה דמויות אנטי-קולוניאליות, כמו סולטאן אל-אטרש, שהיה מנהיג דרוזי בולט.

## הערות שוליים

קטגוריה:מלחמת האזרחים בסוריה: ארגונים
קטגוריה:דרוזים בסוריה
ראלי דקר 2025

**ראלי דקר 2025** הוא מרוץ הראלי רייד ה-47 במסגרת אירועי ראלי דקר. המרוץ התקיים בין 3 בינואר 2025 ל־17 בחודש ברחבי ערב הסעודית. המסלול כלל פרולוג ו-12 סטייג'ים. הסטייג' השני במרוץ היה קטע מרתון שנמשך 48 שעות והתפרס על פני כ-956 קילומטר תחרותיים.

המרוץ היווה גם אירוע הפתיחה של אליפות העולם בראלי-רייד.

## מסלול
המרוץ, באורך כולל של כ-7,700 ק"מ, הוזנק בבישה , עבר ברבע הריק והסתיים בשייבה , הסמוכה לגבול עם איחוד האמירויות הערביות.

## משתתפים

קבוצת דאצ'יה הצטרפה כיצרנית חדשה לתחרות והחתימה את נאסר אל-עטיה, שניצח במרוץ 5 פעמים בעבר, סבסטיאן לואב וכריסטינה גוטיירס, שניצחה בשנה שעברה בקטגוריית T3. פורד, שחזרה לאליפות בשנה שעברה, החתימה את קרלוס סאינס ומטיאס איקסטרם שהתחרו בשלוש השנים הקודמות עבור קבוצת אאודי. סטפן פטרהנסל, שהיה הנהג השלישי בקבוצת אאודי והשתתף בתחרות 35 פעמים, הודיע כי לא ישתתף בשנה זאת בתחרות.

## מסלול

## תוצאות
### מנצחי סטייג'ים

#### אופנועים

#### מכוניות

#### צ'לנג'ר (T3)

#### SSV

#### משאיות

#### קלאסיות

## קישורים חיצוניים
* 
* מסלול המירוץ

## הערות שוליים

קטגוריה:ראלי דקר
קטגוריה:תחרויות ספורט מוטורי ב-2025
קטגוריה:ערב הסעודית: ספורט מוטורי
קטגוריה:2025 בערב הסעודית
אליזבת רוזנטל

**אליזבת רוזנטל** (נולדה ב-29 באפריל 1956) רופאה ועיתונאית אמריקאית שעבודתה הביאה תשומת לב ניכרת למורכבות של מערכת הבריאות בארצות הברית. רוזנטל הייתה בעבר בעלת טור בעיתון הניו יורק טיימס אשר התמקד בתחום הבריאות. רוזנטל זכתה לפרסום רב במיוחד בזכות ספרה משנת 2017 "An American Sickness" הבוחן כיצד הפרטיקטות של מערכת הבריאות האמריקנית תורמות לעלויות הגבוהות הכרוכות בקבלת טיפולים רפואיים בארצות הברית ובסיכון חייהם של המטופלים, ואשר בו העלתה גם את הטענה שהתמריצים הכספיים הם השורש של הבעיות במערכת הבריאות האמריקאית.

רוזנטל משמשת כיום כעורכת הראשית של ארגון החדשות ללא מטרות רווח Kaiser Health News אשר ממוקד במדיניות של שירותי הבריאות.

## ביוגרפיה
### קריירה רפואית
רוזנטל סיימה את לימודיה באוניברסיטת סטנפורד בשנת 1978 עם תואר ראשון בהיסטוריה וביולוגיה. בשנת 1980 רוזנטל סיימה את לימודיה באוניברסיטת קיימברידג' עם תואר M.A באנגלית. בשנת 1986 היא סיימה את לימודיה בבית הספר לרפואה בהרווארד עם תואר שני. לאחר לימודי הרפואה רונטל השלימה התמחות בבית החולים ניו יורק-קורנל ועבדה בהמשך במשרה חלקית במחלקת המיון בבית החולים במשך חמש שנים. היא המשיכה לאחר מכן לעסוק ברפואה עד שנת 1994.

### קריירה עיתונאית
בשנת 1994 רוזנטל החלה לעבוד כעיתונאית כאשר היא הפכה לכתבת במערכת עיתון הניו יורק טיימס. בין השנים 1997 עד 2003 רוזנטל שימשה ככתבת של העיתון בבייג'ינג כאשר באותה התקופה היא כתבה על מגוון נושאים, כולל בריאות הציבור וסוגיות סביבתיות שונות בסין. בהמשך רוזנטל עברה לאירופה והתמקדה בנושאי בריאות הציבור וסוגיות סביבתיות שונות באירופה.

ב-2008 חזרה לניו יורק והתמקדה בנושאי בריאות הציבור וסוגיות סביבתיות שונות בכל רחבי העולם. משנת 2012 רוזנטל עסקה בהרחבה בחוק הגנת החולה וטיפול בר השגה (הידוע בעיקר בשם "אובמה-קֶר") ובאתגרים העיקריים שעומדים בפני מערכת הבריאות האמריקאית.

בשנת 2017 רוזנטל הפכה לעורכת הראשית של ארגון החדשות ללא מטרות רווח Kaiser Health News אשר ממוקד במדיניות של שירותי הבריאות.

## חיים אישיים
רוזנטל מתגוררת הן בעיר ניו יורק והן בוושינגטון די.סי.

## פרסים
* 2014: פרס ויקטור כהן
* 2020: פרס ג'רלד לואב

## ביבליוגרפיה נבחרת
* "An American Sickness", יצא לשווקים ב-2017
* "America's Broken Health Care System", יצא לשווקים ב-2019 – זכה בפרס ג'רלד לואב

## הערות שוליים

## קישורים חיצוניים

קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות בית הספר לרפואה באוניברסיטת הרווארד
קטגוריה:בוגרי בית הספר לרפואה באוניברסיטת הרווארד
קטגוריה:רופאות אמריקאיות במאה ה-20
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
Anarchy in the U.K.

"****" (בעברית: "**אנרכיה בממלכה המאוחדת**") הוא שיר של להקת הפאנק רוק (Punk rock) הבריטית סקס פיסטולס. השיר יצא לאור כסינגל הבכורה של הלהקה ב-26 בנובמבר 1976 ומאוחר יותר הופיע באלבומם Never Mind the Bollocks, Here's the Sex Pistols. השיר דורג במקום ה-56 ברשימת 500 השירים הגדולים בכל הזמנים של מגזין הרולינג סטון ונכלל ברשימת 500 השירים שעיצבו את הרוק אנד רול בהיכל התהילה.

## מהדורות
הסינגל יצא במקור בעטיפה שחורה פשוטה, והיה השיר היחידי של הסקס פיסטולס שיצא על ידי EMI, והוא הגיע למקום ה-38 במצעד הסינגלים הבריטי לפני ש-EMI פיטרה את הלהקה ב-6 בינואר 1977, חודש לאחר שחברי הלהקה השתמשו בניבולי פה במהלך שידור חי בטלוויזיה. (אף על פי שגרסת EMI הוקלטה ב-17 באוקטובר 1976, גרסת דמו מוקדמת יותר הוקלטה בין ה-10 ל-12 באוקטובר באולפני לנסדאון/וסקס בלונדון. גרסה זו הופיעה מאוחר יותר באלבום Spunk של הסקס פיסטולס).

בשנת 2007, חברי הלהקה ששרדו (לא כולל הבסיסט המקורי של הפיסטולס, גלן מטלוק) הקליטו מחדש את "" עבור משחק הווידאו Guitar Hero III: Legends of Rock מכיוון שלא ניתן היה למצוא את המאסטר מרובה הרצועות (הוא התגלה מחדש יחד עם שאר המאסטרים של Never Mind The Bollocks בינואר 2012). גרסת Guitar Hero מופיעה גם בעיבוד הקולנועי של צוות לעניין. השיר הופיע גם במשחק הווידאו Tony Hawk's Pro Skater 4 כחלק מהפסקול. השיר מופיע גם בסדרת הטלוויזיה קונסטנטין במהלך הפרק "The Devil's Vinyl".

תקליט תמונה 7 אינץ' במהדורה מוגבלת של הסינגל יצא לאור ב-21 באפריל 2012 לרגל יום חנות התקליטים באותה שנה. ביוני 2022, גרסת מבחן של הסינגל שהיה שייך לג'ון פיל נמכרה ביותר מ-20,000 ליש"ט במכירה פומבית.

## רשימת רצועות

## משתתפים
* ג'וני רוטן - שירה
* סטיב ג'ונס - גיטרה, קולות רקע
* גלן מטלוק - בס, קולות רקע
* פול קוק - תופים

## גרסאות כיסוי
### מגאדת'
"" זכה לגרסת כיסוי על ידי להקת הת'ראש מטאל האמריקאית מגאדת' עבור אלבומם השלישי , יצא בשנת 1988.

הגרסה של מגאדת' שינתה את המילים. דייב מאסטיין הסביר שהוא לא הצליח להבין את השירה של ג'וני רוטן, אז הוא המציא מילים משלו לחלקים שלא הבין (בדוגמה בולטת, השורה "another council tenancy" משתנה ל-"and other cunt-like tendencies"). בנוסף, המדינה משתנה ל"ארצות הברית", אם כי הכותרת נשארה ללא שינוי. הקליפ של השיר הוא מונטאז' של הלהקה מופיעה, דמויות פוליטיות מצוירות, סצנות שונות של אלימות, ושל גבר שנאלץ לצפות בו (בדומה לטיפול של אלכס ב"תפוז מכני"). סטיב ג'ונס ניגן את הסולו השני של השיר.

מאסטיין מסרב כעת לנגן את השיר בהופעה חיה בגלל מילים המתייחסות לאנטיכריסטיות, והוא מאמין שהוא "טוב יותר בשביל זה".

### מוטלי קרו
להקת ההבי מטאל האמריקאית מוטלי קרו ביצעה גרסת כיסוי לשיר באלבום האוסף שלהם משנת 1991 Decade of Decadence, והחליפה אנלוגיות וארגונים אמריקאים במילים לאלה הבריטיים. זה היה גם השיר האחרון שלהם עם הסולן וינס ניל עד Generation Swine מ-1997.

## קישורים חיצוניים

## הערות שוליים

קטגוריה:סינגלי בכורה מ-1976
קטגוריה:סינגלים מ-1991
קטגוריה:סינגלים מ-1993
קטגוריה:שירים באנגלית
קטגוריה:שירי מגאדת'
קטגוריה:שירי מחאה
קטגוריה:שירים על הממלכה המאוחדת
קטגוריה:סינגלים בהוצאת אלקטרה רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
ראש ממשלת סוריה

**ראש ממשלת סוריה** היה נושא משרה העומד בראש ממשלת סוריה, האחראי לניהול ענייני המדינה היומיומיים ולעמידה בראש הרשות המבצעת. התפקיד היה קיים משנת 1920 ועד 2025, עת בוטלה המשרה עם הפיכת סוריה לבעלת משטר נשיאותי.

## היסטוריה
תפקיד זה נוצר בשנת 1920 עם הקמת ממלכת סוריה ומאז, כיהנו בתפקיד עשרות ראשי ממשלה, תחת משטרים שונים שכללו מונרכיה, מנדט צרפתי, דמוקרטיה, משטר צבאי, ורפובליקה נשיאותית.

עד שנת 1946, ראשי ממשלה מונו על ידי שלטונות המנדט הצרפתי או על ידי הנשיאים המקומיים של סוריה.

לאחר קבלת העצמאות, תפקיד ראש הממשלה הפך לתפקיד מרכזי במערכת השלטון ומאז 1970, עם עליית משפחת אסד לשלטון, נחלש מעמדו של ראש הממשלה והנשיא הפך לדמות השלטונית הדומיננטית.

ראש הממשלה האחרון שמונה תחת שלטון אסד הוא חוסיין ערנוס שמונה בשנת 2020, נחשב לדמות נאמנה לבשאר אל-אסד והתמקד בניהול המשבר הכלכלי הקשה במדינה על רקע הסנקציות הבינלאומיות ומלחמת האזרחים המתמשכת.

בתאריך 13 בדצמבר 2024, מונה מוחמד אל-בשיר לראש ממשלת המעבר לאחר נפילת משטר אל-אסד. תפקיד ראש הממשלה בסוריה בוטל בתאריך 30 במרץ 2025

## סמכויות
ראש ממשלת סוריה היה ממונה על ידי נשיא סוריה ובסמכותו לבחור את חברי הממשלה (הקבינט) שנדרשת לקבל את אמון מועצת העם (הפרלמנט הסורי).

על פי החוקה הסורית, תפקידו של ראש הממשלה היה לנהל את המדיניות הכלכלית, החברתית והפוליטית של המדינה בשיתוף פעולה עם נשיא הרפובליקה.

## ראשי ממשלה
מאז יצירת התפקיד בשנת 1920, כיהנו עשרות ראשי ממשלה בסוריה וביניהם:
* **פארס אל-ח'ורי** – דמות מרכזית בתהליך קבלת העצמאות.
* **חאלד עזם** – ראש ממשלה בתקופות של חוסר יציבות פוליטית.
* **מחמד חנאדי** – ראש ממשלה בתחילת שלטון משפחת אסד.
* **[[חוסיין ערנוס]]** – ראש הממשלה האחרון שמונה על ידי משפחת אסד בשנת 2020.
* **[[מוחמד אל-בשיר]]** - מונה בחודש דצמבר 2024, לאחר הפלת משטר אסד.

## קישורים חיצוניים

* 

## הערות שוליים

*
איאד מח'לוף

**איאד מח'לוף** (בערבית: **إياد مخلوف**; נולד ב-21 בינואר 1973) הוא אזרח סורי שהיה קצין בדרגת מייג'ור במינהל הביטחון הכללי, אחיו של איש העסקים ראמי מח'לוף ובן דודו של נשיא סוריה לשעבר, בשאר אל-אסד.

## היסטוריה
איאד נולד למשפחת מח'לוף, אחת המשפחות המשפיעות ביותר בסוריה.

אביו, מוחמד מח'לוף, היה מקורב למשטר הסורי, ואמו, ע'אדה עדיב מהנא, הייתה חלק מהאליטה הפוליטית והחברתית במדינה, משפחתו נחשבה למקורבת ביותר למשפחת אסד, ואיאד היה בן דודו מצד אמו של הנשיא לשעבר בשאר אל-אסד.

מח'לוף נמצא תחת סנקציות של האיחוד האירופי, משרד האוצר האמריקני ומשרד האוצר הבריטי. סנקציות אלו הוטלו בשל מעורבותו במעשי אלימות נגד אוכלוסייה אזרחית במהלך מלחמת האזרחים בסוריה ובסיוע לאחיו ראמי ולממשלת סוריה לעקוף את הסנקציות הבינלאומיות.

## מלחמת האזרחים
לאחר נפילת דמשק לידי כוחות האופוזיציה הסורית בחודש דצמבר 2024, נפצע איאד בתקרית ירי שבה נהרגו אחיו איהאב ואמם, ע'אדה עדיב מהנא.

## הערות שוליים

מח'לוף
מח'לוף
מח'לוף
קטגוריה:סורים שמחלקת האוצר של ארצות הברית הטילה עליהם סנקציות
קטגוריה:ילידי 1973